CELEX: 32019D0065
Language: mt
Date: 2019-01-14 00:00:00
Title: Deċiżjoni ta' Implimentazzjoni tal-Kummissjoni (UE) 2019/65 tal-14 ta' Jannar 2019 li temenda l-Annessi I u II tad-Deċiżjoni 2003/467/KE b'rabta mal-istatus ta' uffiċjalment ħielsa mit-tuberkulożi u uffiċjalment ħielsa mill-bruċellożi u l-Anness II tad-Deċiżjoni 93/52/KEE b'rabta mal-istatus ta' uffiċjalment ħielsa mill-bruċellożi (B. melitensis) ta' ċerti reġjuni ta' Spanja (notifikata bid-dokument C(2019) 39) (Test b'rilevanza għaż-ŻEE.)

16.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 13/8
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/65
         tal-14 ta' Jannar 2019
         li temenda l-Annessi I u II tad-Deċiżjoni 2003/467/KE b'rabta mal-istatus ta' uffiċjalment ħielsa mit-tuberkulożi u uffiċjalment ħielsa mill-bruċellożi u l-Anness II tad-Deċiżjoni 93/52/KEE b'rabta mal-istatus ta' uffiċjalment ħielsa mill-bruċellożi (B. melitensis) ta' ċerti reġjuni ta' Spanja
         
            
               (notifikata bid-dokument C(2019) 39)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari l-paragrafu 4 tal-Anness A.I u l-paragrafu 7 tal-Anness A.II tagħha,
         Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (2), u b'mod partikolari t-Taqsima II tal-Kapitolu 1 tal-Anness A tagħha,
         Billi:
         
                     (1)
                  
                  
                     Id-Direttiva 64/432/KEE tapplika għall-kummerċ ta' annimali bovini fl-Unjoni. Din tistipula l-kundizzjonijiet li skonthom Stat Membru jew reġjun tiegħu jista' jiġi ddikjarat uffiċjalment ħieles mit-tuberkulożi jew uffiċjalment ħieles mill-bruċellożi fir-rigward tal-merħliet ta' annimali bovini.
                  
               
                     (2)
                  
                  
                     L-Artikolu 1 tad-Deċiżjoni tal-Kummissjoni 2003/467/KE (3) jipprevedi li r-reġjuni tal-Istati Membri mniżżla fil-Kapitolu 2 tal-Anness I tagħha jiġu ddikjarati uffiċjalment ħielsa mit-tuberkulożi fir-rigward tal-annimali bovini.
                  
               
                     (3)
                  
                  
                     Spanja ppreżentat lill-Kummissjoni dokumentazzjoni li turi li l-Provinċja ta' Pontevedra tal-Komunità Awtonoma tal-Galicja tissodisfa l-kundizzjonijiet stabbiliti fid-Direttiva 64/432/KEE biex tkun rikonoxxuta bħala reġjun uffiċjalment ħieles mit-tuberkulożi fir-rigward tal-merħliet ta' annimali bovini.
                  
               
                     (4)
                  
                  
                     Wara l-evalwazzjoni tad-dokumentazzjoni ppreżentata minn Spanja, il-Provinċja ta' Pontevedra tal-Komunità Awtonoma tal-Galicja jenħtieġ li tiġi rikonoxxuta bħala uffiċjalment ħielsa mit-tuberkolożi fir-rigward tal-merħliet ta' annimali bovini.
                  
               
                     (5)
                  
                  
                     Għaldaqstant, l-Anness I tad-Deċiżjoni 2003/467/KE jenħtieġ li jiġi emendat skont dan.
                  
               
                     (6)
                  
                  
                     L-Artikolu 2 tad-Deċiżjoni 2003/467/KE jipprevedi li r-reġjuni tal-Istati Membri mniżżla fil-Kapitolu 2 tal-Anness II tagħha jiġu ddikjarati uffiċjalment ħielsa mill-bruċellożi fir-rigward tal-merħliet ta' annimali bovini.
                  
               
                     (7)
                  
                  
                     Spanja ppreżentat lill-Kummissjoni dokumentazzjoni li turi li l-Komunitajiet Awtonomi ta' Madrid u ta' Valenzja u l-Provinċji ta' Almeria, Granada u Jaen tal-Komunità Awtonoma ta' Andalusija jissodisfaw il-kundizzjonijiet stabbiliti fid-Direttiva 64/432/KEE biex ikunu rikonoxxuti bħala reġjuni uffiċjalment ħielsa mill-bruċellożi fir-rigward tal-merħliet ta' annimali bovini.
                  
               
                     (8)
                  
                  
                     Wara l-evalwazzjoni tad-dokumentazzjoni ppreżentata minn Spanja, jenħtieġ li l-Komunitajiet Awtonomi ta' Madrid u ta' Valenzja u l-Provinċji ta' Almeria, Granada u Jaen tal-Komunità Awtonoma ta' Andalusija jiġu rikonoxxuti bħala uffiċjalment ħielsa mill-bruċellożi fir-rigward tal-merħliet ta' annimali bovini.
                  
               
                     (9)
                  
                  
                     Għalhekk jenħtieġ li l-Anness II tad-Deċiżjoni 2003/467/KE jiġi emendat skont dan.
                  
               
                     (10)
                  
                  
                     Id-Direttiva 91/68/KEE tistabbilixxi l-kundizzjonijiet tas-saħħa tal-annimali li jirregolaw il-kummerċ tan-nagħaġ u tal-mogħoż fl-Unjoni. Din tistabbilixxi l-kundizzjonijiet li skonthom l-Istati Membri jew ir-reġjuni tagħhom jistgħu jiġu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (11)
                  
                  
                     Id-Deċiżjoni tal-Kummissjoni 93/52/KEE (4) tipprevedi li r-reġjuni tal-Istati Membri mniżżla fl-Anness II tagħha huma rikonoxxuti uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż, skont il-kundizzjonijiet stabbiliti fid-Direttiva 91/68/KEE.
                  
               
                     (12)
                  
                  
                     Spanja ressqet lill-Kummissjoni dokumentazzjoni li turi li l-Komunità Awtonoma ta' Madrid, il-Provinċja ta' Cadiz tal-Komunità Awtonoma ta' Andalusija u l-Provinċja ta' Ciudad Real tal-Komunità Awtonoma ta' Kastilja-La Mancha jissodisfaw il-kundizzjonijiet stabbiliti fid-Direttiva 91/68/KEE biex ikunu rikonoxxuti uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (13)
                  
                  
                     Wara l-evalwazzjoni tad-dokumentazzjoni ppreżentata minn Spanja, jenħtieġ li l-Komunità Awtonoma ta' Madrid, il-Provinċja ta' Cadiz tal-Komunità Awtonoma ta' Andalusija u l-Provinċja ta' Ciudad Real tal-Komunità Awtonoma ta' Kastilja-La Mancha jiġu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (14)
                  
                  
                     Għaldaqstant, jenħtieġ li l-Anness II tad-Deċiżjoni 93/52/KEE jiġi emendat skont dan.
                  
               
                     (15)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Annessi I u II tad-Deċiżjoni 2003/467/KE huma emendati skont l-Anness I ta' din id-Deċiżjoni.
         
         
            Artikolu 2
            L-Anness II tad-Deċiżjoni 93/52/KEE huwa emendat skont l-Anness II ta' din id-Deċiżjoni.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, l-14 ta' Jannar 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977/64.
         
            (2)  ĠU L 46, 19.2.1991, p. 19.
         
            (3)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-istatus ta' xi Stati Membri u reġjuni fl-Istati Membri bħala uffiċjalment ħielsa mit-tuberkolosi, bruċellosi u lewkosi bovina enżootika fir-rigward tal-merħliet ta' annimali bovini (ĠU L 156, 25.6.2003, p. 74).
         
            (4)  Id-Deċiżjoni tal-Kummissjoni 93/52/KEE tal-21 ta' Diċembru 1992 li tieħu nota tal-konformità ta' ċerti Stati Membri jew reġjuni mal-kundizzjonijiet li jirrigwardaw il-bruċellożi (B. melitensis) u li tagħtihom l-istatus ta' Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
      
      
         
            ANNESS I
            L-Annessi I u II tad-Deċiżjoni 2003/467/KE huma emendati kif ġej:
            
                        (1)
                     
                     
                        Fil-Kapitolu 2 tal-Anness I, l-entrata għal Spanja hija sostitwita b'dan li ġej:
                        “Fi Spanja:
                        
                                    —
                                 
                                 
                                    Il-Komunità Awtonoma tal-Gżejjer Kanarji,
                                 
                              
                                    —
                                 
                                 
                                    Il-Komunità Awtonoma tal-Galicja: Il-Provinċja ta' Pontevedra.”
                                 
                              
                  
                        (2)
                     
                     
                        Fil-Kapitolu 2 tal-Anness II, l-entrata għal Spanja hija sostitwita b'dan li ġej:
                        “Fi Spanja:
                        
                                    —
                                 
                                 
                                    Il-Komunità Awtonoma ta' Andalusija: Il-Provinċji ta' Almeria, Granada u Jaen,
                                 
                              
                                    —
                                 
                                 
                                    Il-Komunità Awtonoma tal-Asturji,
                                 
                              
                                    —
                                 
                                 
                                    Il-Komunità Awtonoma tal-Gżejjer Baleariċi,
                                 
                              
                                    —
                                 
                                 
                                    Il-Komunità Awtonoma tal-Gżejjer Kanarji,
                                 
                              
                                    —
                                 
                                 
                                    Il-Komunità Awtonoma ta' Kastilja-La Mancha,
                                 
                              
                                    —
                                 
                                 
                                    Il-Komunità Awtonoma ta' Kastilja u León: Il-Provinċji ta' Burgos, Soria, Valladolid u Zamora,
                                 
                              
                                    —
                                 
                                 
                                    Il-Komunità Awtonoma tal-Katalonja,
                                 
                              
                                    —
                                 
                                 
                                    Il-Komunità Awtonoma tal-Galicja,
                                 
                              
                                    —
                                 
                                 
                                    Il-Komunità Awtonoma ta' La Rioja,
                                 
                              
                                    —
                                 
                                 
                                    Il-Komunità Awtonoma ta' Madrid,
                                 
                              
                                    —
                                 
                                 
                                    Il-Komunità Awtonoma ta' Murcia,
                                 
                              
                                    —
                                 
                                 
                                    Il-Komunità Awtonoma ta' Navarra,
                                 
                              
                                    —
                                 
                                 
                                    Il-Komunità Awtonoma tal-Pajjiż Bask,
                                 
                              
                                    —
                                 
                                 
                                    Il-Komunità Awtonoma ta' Valenzja.”
                                 
                              
                  
      
      
         
            ANNESS II
            Fl-Anness II tad-Deċiżjoni 93/52/KEE, l-entrata għal Spanja hija sostitwita b'dan li ġej:
            “Fi Spanja:
            
                        —
                     
                     
                        Il-Komunità Awtonoma ta' Aragona,
                     
                  
                        —
                     
                     
                        Il-Komunità Awtonoma ta' Andalusija: Il-Provinċja ta' Cadiz,
                     
                  
                        —
                     
                     
                        Il-Komunità Awtonoma tal-Asturji,
                     
                  
                        —
                     
                     
                        Il-Komunità Awtonoma tal-Gżejjer Baleariċi,
                     
                  
                        —
                     
                     
                        Il-Komunità Awtonoma tal-Gżejjer Kanarji,
                     
                  
                        —
                     
                     
                        Il-Komunità Awtonoma tal-Cantabria,
                     
                  
                        —
                     
                     
                        Il-Komunità Awtonoma ta' Kastilja-La Mancha: Il-Provinċji ta' Albacete, Ciudad Real, Cuenca u Guadalajara,
                     
                  
                        —
                     
                     
                        Il-Komunità Awtonoma ta' Kastilja u León,
                     
                  
                        —
                     
                     
                        Il-Komunità Awtonoma tal-Katalonja,
                     
                  
                        —
                     
                     
                        Il-Komunità Awtonoma ta' Extremadura,
                     
                  
                        —
                     
                     
                        Il-Komunità Awtonoma tal-Galicja,
                     
                  
                        —
                     
                     
                        Il-Komunità Awtonoma ta' La Rioja,
                     
                  
                        —
                     
                     
                        Il-Komunità Awtonoma ta' Madrid,
                     
                  
                        —
                     
                     
                        Il-Komunità Awtonoma ta' Navarra,
                     
                  
                        —
                     
                     
                        Il-Komunità Awtonoma tal-Pajjiż Bask,
                     
                  
                        —
                     
                     
                        Il-Komunità Awtonoma ta' Valenzja.”